b'\n_START_ARTICLE_\nMessier 69\n_START_PARAGRAPH_\nMessier 69 (ka M69 ja NGC 6637) on kerasparv, mis asub Amburi t\xc3\xa4htkujus._NEWLINE_Parve avastas 31. augustil 1780 Prantsuse astronoom Charles Messier, kes lisas selle oma kataloogi. Samal \xc3\xb6\xc3\xb6l avastas ta ka _NEWLINE_kerasparve Messier 70. Messier otsis sel ajal objekti, mida oli kirjeldanud Nicolas-Louis de Lacaille, kuid pole teada, kas de Lacaille kirjeldatud objekt oli M69. _NEWLINE_Messier 69 asub Maast 29 700 valgusaasta kaugusel ning j\xc3\xa4\xc3\xa4b Linnutee keskosast umbes 6200 valgusaasta kaugusele. Parve diameeter on 61 valgusaastat. M69 t\xc3\xa4hesuurus on 8,31 ja see sisaldab \xc3\xbcle 125 000 t\xc3\xa4he. See on \xc3\xbcks metallirikkamaid kerasparvi, mis t\xc3\xa4hendab, et seal on peale heeliumi ja vesiniku ka paljusid teisi keemilisi elemente. M69 t\xc3\xa4hed sisaldavad k\xc3\xbcmme korda rohkem rauda kui teised samavanad kerasparved ning see on v\xc3\xb5imaldanud astronoomidel uurida t\xc3\xa4htede teket ja arengut._NEWLINE_Messier 69 on k\xc3\xb5ige paremini vaadeldav teleskoopidega, mille ava diameeter on 20 cm ja enam.'